*Papio anubis*

---

**Animalia** — Chordata

Classis : Mammalia   
Ordo : Primates   
Subordo : Haplorhini   
Infraordo : Simiiformes   
Parvordo : Catarrhini   
Superfamilia : Cercopithecoidea   
Familia : Cercopithecidae   
Subfamilia : Cercopithecinae   
Tribus : Papionini   
Genus : ***Papio***   
Erxleben, 1777  
   
Palaeontologia

2.0–0 m.a.:  
praeЄ







Є
O
S
D
C
P
T
I
K
Pg
N

↓
Pleistocaeno ineunte – Recens
Subdivisiones: Species*Papio hamadryas*  

*Papio papio*  

*Papio anubis*  

*Papio cynocephalus*  

*Papio ursinus*
Synonyma
\* *Chaeropitheus* Gervais, 1839
* *Comopithecus* J. A. Allen, 1925
* *Cynocephalus* G. Cuvier et É. Geoffroy, 1795
* *Hamadryas* Lesson, 1840 (*non* Hübner, 1804: nomen praeoccupatum)

Species typica

*Simia hamadryas* Linnaeus, 1758

***Papio*** est genus primatum, unum ex viginti tribus generibus familiae Cercopithecidarum. Cuius generis sunt quinque species, quarum quaeque in una ex quinque regionibus Africae endemica est, quamquam *Papio hamadryas* etiam in Paeninsula Arabica endemicus est. Papiones sunt inter maximis primatibus non hominoideis, atque annorum saltem duo milliones exsistunt.

Facies *Papionis hamadryas.*
Papiones magnitudine variant, in speciem positi: minimus, *Papio cynocephalus kindae,* 50 centimetra longus et 14 chiliogrammata ponderis, sed maximus, *Papio ursinus,* usque ad 120 centimetra longus et 40 chiliogrammata ponderis est. Omnibus papionibus sunt capistra longa et caniformia, maxillae graves validaeque, acutis dentibus caninis praeditae, oculi prope positi, pellis crassa praeter capistra, caudae breves, et in clunibus prominentibus pulvilli cutis nervis piloque carentes, callae ischialia appellati, qui sessionem adiuvant. *Papionibus hamadryas* maribus adultis sunt magnae iubae albae. Papiones dimorphismum sexualem exhibent magnitudine, colore, dentiumque caninorum evolutione.

Papiones sunt diurni et terrestriales, sed in arboribus, vel in rupibus saxisve altis nocte dormiunt, procul a praedatoribus. Trans Africam in savannis apertis terrisque silvestribus inveniuntur. Cmnivora sunt: vesci solent poaceis, seminibus, radicibus, foliis, cortice, fructibus, insectis, piscibus, crustaceis, rodentiis, avibus, *Chlorocebis pygerythris,* et parvae bovidis. Eorum praedatores principales sunt crocodyli, pardi, leones, et hyenidae. Plurimi papiones greges hierarchicos constituunt gynaeciis praeditos. Papiones coniunctiones praevalentiae inter animalia singula vocationibus intellegere possunt.

Taxinomia
---------

Quinque papionum species late agnoscuntur, sed eruditi inter se disputant num hi greges animalium sint species plenae aut subspecies. Quae species sunt *Papio ursinus* in Africa Austrina, *Papio papio* in extremis occidentalibus Africae regionibus, *Papio hamadryas* in Cornu Africae, *Papio anubis* in septentrionalibus mediisque savannae Africanae regionibus, et *Papio cynocephalus* in australibus mediisque Africae Orientalis regionibus inventae. Quinque species et sex subspecies papionum sunt:

* *Papio hamadryas*
* *Papio papio*
* *Papio anubis*
* *Papio cynocephalus*
	+ *Papio cynocephalus cynocephalus*
	+ *Papio cynocephalus ibeanus*
	+ *Papio cynocephalus kindae*
* *Papio ursinus*
	+ *Papio ursinus ursinus*
	+ *Papio ursinus griseipes*
	+ *Papio ursinus raucana*

| Imago | Binomen | Distributio geographica |
| --- | --- | --- |
|  | *Papio hamadryas* | A Mari Rubro in Erythraea ad Aethiopiam, Gibutum, Somaliam, Arabiam meridianam et occidentalem, in Iemenia, et Arabia Saudiana |
|  | *Papio papio* | Guinea, Senegallia, Gambia, Mauritania australis, Malium occidentale |
|  | *Papio anubis* | Africa Aequatorialis |
|  | *Papio cynocephalus* | A Kenia et Tanzania ad Zimbabuam et Botsuanam |
|  | *Papio ursinus* | Ab Africa Australi ad septentriones ad Angolam, Zambiam, et Mozambicum |
|

Multi auctores *Papionem hamadryas* speciem plenam habent, sed omnes alios papiones subspecies *Papionis cynocephali* putant, quas una papiones savannae vulgo appellant. Studia morphologica et genetica monstrant *Papionem hamadryas* artius cum speciebus septentrionalibus (*Papione papione* et *Papione anube*) quam cum speciebus australibus (*Papione cnocephalo* et *Papione ursino*) cognatum esse.

Phylogenia
----------

Phylogenia papionum.
Anno 2015, investigatores veterrimum papionum fossile invenierunt, animalis quod abhinc annorum 2 milliones vivebat.

Series photographematum
-----------------------

* Papiones in arbore a leonibus Kalahariensibus congregati (1 ex 3)Papiones in arbore a leonibus Kalahariensibus congregati (1 ex 3)
* Papiones in arbore a leonibus Kalahariensibus congregati (2 ex 3)Papiones in arbore a leonibus Kalahariensibus congregati (2 ex 3)
* Papiones in arbore a leonibus Kalahariensibus congregati (3 ex 3)Papiones in arbore a leonibus Kalahariensibus congregati (3 ex 3)

Grex papionum.
*Papiones ursini* in Cape Point in Africa Australi coeunt.
*Papio anubis* iuvenis in tergo matris in Lake Manyara National Park Tanzaniae.

Coniunctiones cum hominibus
---------------------------

In mythologia Aegyptia, Babi erat *Papio hamadryas* deificatus, et ergo animal sacrum. Quia minister Thoth erat, papio sacer appellabatur. *Baboon Woman* ('Mulier papionum'), pellicula documentaria anno 2009 edita, coniunctiones inter papiones et homines in Africa Australi investigat.

Morbi
-----

Herpesvirus papio, familia virorum, papiones inficiunt; eorum autem effectus in hominibus ignoti sunt.

Nexus interni
-------------

* Parapapio

Notae
-----

1. ↑  *Facts About Baboons*.. *livescience.com* .
2. ↑  Newman, Jolly, et Rogers 2004.
3. ↑  Frost et al. 2003.
4. ↑  Wildman et a;. 2004.
5. ↑  Geggel, Laura (21 Augusti 2015). *Skull of Earliest Baboon Discovered*.. *Live Science* .

Bibliographia
-------------

* Cheney, Dorothy L. et Robert M. Seyfarth. 2007. *Baboon Metaphysics: The Evolution of a Social Mind.* Sicagi: University of Chicago Press. ISBN 9780226102436. Archivum.
* Frost, S. R. L. F. Marcus, F. L. Bookstein, D. P. Reddy, et E. Delson. 2003. "Cranial allometry, phylogeography, and systematics of large-bodied papionins (Primates:Cercopithecinae) inferred from geometric morphometric analysis of landmark data." *Anatomical Record* 275 (2): 1048–72. doi:10.1002/ar.a.10112. PMID 14613306.
* Jolly, C. J. 1993. "Species, subspecies, and baboon systematics." In *Species, Species Concepts, and Primate Evolution,* ed. W. H. Kimbel et L. B. Martin. Novi Eboraci: Plenum Press.
* Newman, T. K. C. J. Jolly, et J. Rogers. 2004. "Mitochondrial phylogeny and systematics of baboons (*Papio*)." *American Journal of Physical Anthropology* 124 (1): 17–27. doi:10.1002/ajpa.10340. PMID 15085544.
* Wildman, D. E. T. J. Bergman, A. al-Aghbari, K. N. Sterner, T. K. Newman, J. E. Phillips-Conroy, C. J. Jolly, et T. R. Disotell. 2004. "Mitochondrial evidence for the origin of hamadryas baboons." *Molecular Phylogenetics and Evolution* 32 (1): 287–96. doi:10.1016/j.ympev.2003.12.014. PMID 15186814.
* Zinner, Dietmar, Linn F. Groeneveld, Christina Keller, et Christian Roos. 2009. "Mitochondrial phylogeography of baboons (*Papio* spp.) – Indication for introgressive hybridization?" *BMC Evolutionary Biology* 9 (83): 83. doi:10.1186/1471-2148-9-83. PMID 19389236. PMC 2681462.

Nexus externi
-------------


|  |  |
| --- | --- |
|  | **Vicimedia Communia** plura habent quae ad ***Papionem*** spectant. |

|  |  |
| --- | --- |
|  | Vide **"*Papionem*"** apud **Vicispecies**. |

|  |  |
| --- | --- |
|  | **Vicicitatio** habet citationes quae ad ***Papionem*** spectant. |

* De papionibus. African Wildlife Foundation.
* De papionibus. Primate Info Net.